တပုရင်းကွဲရွာ၊ စစ်ကိုင်းမြို့နယ်

တပုရင်းကွဲရွာ () သို့မဟုတ် ဒီပဲယင်းကွဲရွာ သည် စစ်ကိုင်းတိုင်းဒေသကြီး၊ စစ်ကိုင်းခရိုင်၊ စစ်ကိုင်းမြို့နယ်၊ တပုရင်းကွဲကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၁၀၇၇ ဖြစ်သည်။ စစ်ကိုင်း-ရွှေဘိုလမ်းပေါ်ရှိ အုန်းတောရွာမှ ပုဂံတူကျေးရွာလမ်းအတိုင်း ခုနစ်မိုင်၊ ခုနစ်ဖာလုံခန့်အကွာတွင် တည်ရှိသည်။ မန္တလေး-မုံရွာသွားကားလမ်းပေါ်ရှိ ညောင်ပင်ဝန်းရွာမှ တစ်ဆင့်လည်း ညောင်ပင်သာရွာ-ပေါက်ကားရွာမှတစ်ဆင့်လည်း သွားနိုင်သည်မူးမြစ်သည် ဒီပဲယင်းကွဲရွာ၏ အနောက်ဘက်တွင် စီးဆင်းလျက်ရှိသည်။ 

ဒီပဲယင်းကွဲရွာတွင် အိမ်ခြေ ၇၈၀ ကျော်၊ မိသားစု ၈၀၀ ကျော်နှင့် လူဦးရေ ၃,၇၀၀ ကျော် ရှိသည်။ ရွာရဲ့ အဓိက အသက်မွေးဝမ်းကျောင်းမှာ သရက် စိုက်ပျိုးခြင်းဖြစ်သည်။ မြေပဲ၊ နှမ်း၊ နေကြာ၊ ပဲစင်းငုံ၊ ပဲတီစိမ်း၊ ပဲလွန်း၊ ပဲကြီးတို့ အဓိကစိုက်သော ယာမြေများ၊ ခရမ်းချဉ်၊ ခရမ်း၊ ဖရဲ၊ သခွား၊ ဂျုံ၊ ကုလားပဲ၊ ပဲတီစိမ်း၊ ကြက်သွန်၊ ပြောင်းဖူးနှင့် နေကြာတို့ တွဲဖက်စိုက်သော နှုန်းတင်မြေနုများ ရှိသဖြင့် မြန်မာပြည်အလယ်ပိုင်း မိုးခေါင်ရေရှားဖြစ်သော်လည်း စိုက်ပျိုးရေးဖြစ်ထွန်းသည်။ ဒီပဲယင်းကွဲရွာဟု ခေါ်ဆိုသည်။ တောင်ပေါ်လေးဘုရား၊ အသီရိဘုရား၊ ရွှေစေတီဘုရားတို့မှာ နာမည်ကြီးသည်။ ဘုန်းတော်ကြီးကျောင်းအနေဖြင့် ရွှေစေတီကျောင်း၊ မန်ကျီးချိုကျောင်း၊ ဘုံစက်ကျောင်း၊ ရွှေဂူကြီးကျောင်းနှင့် နဂါးရုံကျောင်းတို့ ရှိသည်။

 ကိုးကား 

ကဏ္ဍ:စစ်ကိုင်းမြို့နယ်ရှိ ရွာများ